JARda film suratga olayotgan rejissorni jirafa o‘ldirib qo‘ydi

47 yoshli rejissor Karlos Karvalo JARda film suratga olayotib jirafa hujumi oqibatida halok bo‘ldi, deb xabar beradi Metro.

Suratga olish guruhi a’zolaridan birining so‘zlariga ko‘ra, rejissor Jerald laqabli jirafani katta planda suratga olayotgan paytda jonivor uni boshi bilan urgan. Karvalo shifoxonaga yotqizilgan, biroq shifokorlar uning hayotini saqlab qola olmagan.
Karlos Karvalo yovvoyi tabiat haqida film suratga olayotgan edi. U xavfsizlik qoidalariga rioya qilmagan.